
1. TAUST JA OLEMASOLEVA OLUKORRA KIRJELDUS

1.1. Eesti-Vene piiril  asub unikaalne Narva-Ivangorodi kindluste kompleks, millel on suur ja oluline ajaloo- ja kultuuriväärtus. Käesoleval ajal ei ole selle kompleksi potentsiaal täielikult ära kasutatud. Selle peamisteks põhjusteks on kindluste halb seisund ja välja arendamata turismiinfrastruktuur.

1.2. [bookmark: OLE_LINK1][bookmark: OLE_LINK3]Projekt “Unikaalse piiriülese Narva-Ivangorodi kindluste ansambli kui ühtse kultuuri- ja turismiobjekti arendamine“ (edaspidi: ”Projekt”) ongi suunatud Narva-Ivangorodi kindluste kompleksi ja regiooni turismiinfrastruktuuri arendamisele  läbi kindluste rekonstrueerimise ning  turismiinfo kättesaadavuse parandamise. 

Projekti peamisteks tegevusteks on Viktoria bastioni kindlustamine, restaureerimine ja konserveerimine, bastionite Viktoria ja Honor vahelise kurtiini ja selles asuva püssirohukeldri restaureerimine külastuskeskuse loomiseks, välisvalgustustööd, drenaažitööd, haljastus, teede ja platside rajamine ning pinkide, stendide ja urnide paigaldamine. Lisaks valmistatakse püssirohukeldri külastuskeskusesse ja Viktoria bastioni I korruse kasemattidesse  kindluste ajalugu tutvustav ekspositsioon.

Käesoleva hankemenetluse tööde mahtu kuuluvad: Viktoria bastioni kindlustamine, restaureerimine ja konserveerimine, bastionite Viktoria ja Honor vahelise kurtiini ja selles asuva püssirohukeldri restaureerimine, välisvalgustustööd, drenaažitööd, haljastus, teede ja platside rajamine ning pinkide, urnide ja õuestendi paigaldamine. Täpsem tööde ja tegevuste kirjeldus on esitatud käesolevas Tehnilises kirjelduses ja selle lisades (sh vt punkti 2.1).

1.3.	Kunagi moodustasid Gloria, Honor ja Viktoria bastionid ning nendevahelised kurtiinid linnakindlustistena ühtse terviku. Praeguseks on olukord muutunud: Honor ja Viktoria bastionid ning nendevaheline kurtiin moodustavad veel üheskoos terviku, kuid Honor ja Gloria vahele (Sepa ning Karja tänavate ehitamise tõttu) paikneb Gloria bastion nüüd teistest bastionidest eraldatuna.

1.4.	Bastionide ja nendevaheliste kurtiinide üldolukord on halb või isegi avariiline nii väliste (eskarpmüüritiste) kui bastionide puhul ka sisemiste konstruktsioonide (kasemattide) osas. Arvestades varingute ulatusi ja sagedusi, toimub lagunemisprotsess kiirenevalt. Konstruktsioonid lagunevad peamiselt kolmel algpõhjusel:
* eskarpmüüritise ülaservadel ja müüritisel endal kontrollimatult kasvava taimestiku juured lõhuvad müüristikku;
* bastionide ja kurtiinide pealmised pinnasekihid on vett läbilaskvad ning neis puudub korralik hüdroisolatsioon, mistõttu lumesulamis- ja sadeveed imbuvad takistamatult läbi pinnase kuni bastionide / kurtiinide müürideni, viimaseid kahjustades;
* varasemalt ümbruskonnas toimunud ehitustööde tagajärjel (sh bastionide esise vallikraavi kinniajamine) on rikutud bastionide ajalooline veeäravoolusüsteem, mistõttu ei toimu õiget pinnasevete ja sadevete äravoolu bastionidelt Narva jõe suunas.

1.5. Projekti alal/läheduses asuvad järgmised kaitse all olevad mälestised:
*mälestis nimetusega „Narva linnakindlustused, 14.saj.-1863“ (kultuurimälestiste registri  number 13999; mälestiseks tunnistatud kultuuriministri 13.11.1997 määrusega nr 73).
*mälestis nimetusega „Vabadussõjas hukkunute ühishaud“ (kultuurimälestise registri number 46; mälestiseks tunnistatud kultuuri- ja haridusministri 01.06.1995 määrusega nr 19/1);
*mälestis nimetusega „Monument Põhjasõjas 1704.a. langenud vene sõjaväelastele“ (kultuurimälestise registri number 45; mälestiseks tunnistatud kultuuri- ja haridusministri 01.06.1995 määrusega nr 19/1);
*mälestis nimetusega „Asulakoht Narva linn Peetri plats, Honoré bastioni põhjakülje, Narva jõe, Rakvere mnt ning Sepa, Vabaduse, Tuleviku, Malmi ja Raja tänava vaheline ala“ (kultuurimälestiste registri nr 27276; mälestiseks tunnistatud kultuuriministri 02.12.2004 määrusega nr 231).

1.6.	Looduskaitse all on Viktoria bastionil asuv Pimeaia ülemine aed. Pimeaia kaitset ja kasutamist reguleerib Vabariigi Valitsuse 03.03.2006 määrus nr 64 „Kaitsealuste parkide, arboreetumite ja puistute kaitse-eeskiri“. Pargi maa-ala kuulub piiranguvööndisse. Narva Pimeaia kui looduskaitseala valitsejaks on Ida-Virumaa Keskkonnateenistus. Kaitsealuse pargi piirid on kinnitatud Vabariigi Valitsuse 29.06.2006 määrusega nr 152. 

Looduskaitsealune pargiosa Viktoria bastionil on määratud samuti nahkhiirte elupaigana. Väljaspool pargi piire on leitud tiigilendlase („Myotis dasycneme“) elupaik, kelle leviala võib ulatuda Pimeaia parki.

1.7.	Käesoleva hanke finantseerimisallikad on Eesti-Läti-Vene piiriülese koostööprogrammi 2007-2013 (www.estlatrus.eu) LSP-6 projekti «Unikaalse piiriülese Narva-Ivangorodi kindluste ansambli kui ühtse kultuuri- ja turismiobjekti arendamine» vahendid,  mis koosnevad programmi toetusest, EV eelarve vahenditest ja Narva LV eelarve vahenditest.



2.  KÄESOLEVA RIIGIHANKE ULATUS JA TÖÖDE MAHT

2.1. Käesoleva riigihanke mahtu kuuluvad järgmised tööd:

2.1.1. Bastioni Viktoria kindlustamine, restaureerimine ja konserveerimine, sh eskarpmüüritis, kasematid, tugimüürid ja piirded;
2.1.2. Bastionide  Honor ja Viktoria vahelise kurtiini restaureerimine, sh  eskarpmüüritis, püssirohu kelder, tugimüürid ja piirded;
2.1.3. Välisvalgustustööde teostamine;
2.1.4. Drenaažitööde teostamine;
2.1.5. Haljastuse, teede ja platside teostamine, sh Pimeajas kändude juurimine[footnoteRef:1];  [1:   Vastavalt ehitustööde ala skeemile - vt LISA 6  ja projekti „Narva Pimeaia rekonstrueerimisprojekt” joonisele AE4 – raiete plaan, osa 3, vt LISA 3.
] 

2.1.6. Õuestendi (1 tk) paigaldamine[footnoteRef:2] ning turistiviitade[footnoteRef:3] (13 tk) valmistamine ja paigaldamine;   [2:   Õuestend valmistakse teise töövõtja poolt ekspositsiooni riigihanke raames, vastav hange korraldatakse orienteeruvalt 2012 talv/2013 talv. Õuestend paigaldatakse käesoleva hanke Töövõtja poolt 2014.a juulis. Vaata lisainfo õuestendi kohta: Turismitoote „Victoria bastioni kasematid” ekspositsiooni sisu, -kujunduse ja tehniliste lahenduste projekt. Ekspositsiooni sisu ja kujunduse põhiprojekt. II etapp“, joonised  E1, E15 (vt LISA 4).
]  [3:  Turistiviida paigaldamisel kinnitatakse olemasolevale postile lisaviide. Turistiviida kujundus kooskõlastada Tellijaga, täpsem kirjeldus vt LISA 7. ] 

2.1.7. Elektritööde tööjooniste koostamine arvestades ja lähtudes järgmistest põhiprojektidest:
*  Turismitoode „Victoria bastioni kasematid“ ekspositsiooni sisu, -kujunduse ja -tehnilise lahenduste projekt. I etapp“ (OÜ Laika, Belka, Strelka  23.07.2010);
*  Turismitoote „Victoria bastioni kasematid” ekspositsiooni sisu, -kujunduse ja tehniliste lahenduste projekt. Ekspositsiooni sisu ja kujunduse põhiprojekt. II etapp“ (OÜ Laika, Belka, Strelka, 25.08.2011);
* Narva bastionide Victoria ja Honor vahelisel kurtiinil paikneva püssirohukeldri sisekujunduse põhiprojekt (OÜ Zoroaster, Töö nr 030310/1, 2010.a., Põhiprojekt);
* Narva bastionide Victoria ja Honor vahelisel kurtiinil paikneva püssirohukeldri nõrkvoolupaigaldise põhiprojekt (OÜ Zoroaster, Töö nr NV-03/04-2010, 2010.a., Põhiprojekt).
2.1.8. Punktis  2.1.7 nimetatud tööjooniste kooskõlastamine Tellija, asjakohaste ametkondade ja isikutega ning kooskõlastatud tööjooniste alusel elektritööde teostamine;
2.1.9. Sidekaabli projekteerimine külastuskeskusesse, projektlahenduste kooskõlastamine Tellija, asjakohaste ametkondade ja isikutega ning kooskõlastatud projektlahenduse alusel sidekaabli ehitustööde teostamine;
2.1.10. Muud restaureerimise ja rekonstrueerimisega kaasnevad tööd;
2.1.11. Täite- ja teostusdokumentatsiooni koostamine;
2.1.12. Kasutuslubade hankimine.


2.2. Käesoleva riigihanke mahtu kuuluvate tööde ulatus ja kirjeldus on sätestatud järgmiste dokumentidega:

2.2.1. Ehitustööde  ala on määratud  ehitustööde ala skeemil.
Vaata: LISA 6

2.2.2. Hankedokumentide LISA 2 Vorm. VII A Pakkumuse maksumuse tabel.

2.2.3. „Narva Linnas asuvate bastionide Gloria, Honor ja Victoria ning bastionide müürides olevate kasemattide kindlustamise, restaureerimise ja konserveerimise ehitusprojekt“ (OÜ Zoroaster, Töö nr 280709/EP, 2009.a, Põhiprojekt). Põhiprojekti on korrigeeritud ja täiendatud vastavalt AS Kommunaalprojekt poolt teostatud ehitusprojekti ekspertiisi märkustele ja soovitustele.
Vaata: LISA 1

Märkus: Käesoleva hanke mahtu ei kuulu LISAS 1 esitatud projektdokumentatsiooni järgsetest töödest alljärgnev: 
 	-  Gloria bastioni tööd (Köide 6, kaust 1 ja kaust 2)
-  Honor bastioni tööd (Köide 4, kaust 1 ja kaust 2)
-  Bastionide Honor ja Gloria vahelise kurtiini tööd (Köide 5)

2.2.4. „Victoria bastioni ning bastionide Victoria ja Honor vahelise kurtiini lähipiirkonnas kõnniteede põhiprojekt“ (AS Kommunaalprojekt, Töö nr 18-10, 2010.a, Põhiprojekt).
Vaata: LISA 2

Märkus: Ehitustööde  ala on määratud LISAS 6 esitatud ehitustööde ala skeemil.

2.2.5. Narva Pimeaia rekonstrueerimisprojekt (OÜ Zoroaster, Töö nr 081008/2, 2008.a, Põhiprojekt). Joonis AE4 – raiete plaan, osa 3.
            	Vaata: LISA 3

Märkus: Käesoleva hanke mahtu ei kuulu LISAS 3 esitatud projektdokumentatsiooni järgsetest töödest puude likvideerimistööd Pimeajas (v.a kändude juurimine, mis on käesoleva hanke töövõtja kohustus). Pimeaja puude likvideerimistööd teostatakse eraldi hanke raames, puude likvideerimise orienteeruv periood  2012 talv/2013 talv.

2.2.6. Turismitoode „Viktoria bastioni kasematid“ ekspositsiooni sisu, -kujunduse  ja -tehniliste lahenduste projekt. I etapp (OÜ Laika, Belka, Strelka  23.07.2010). 
Turismitoote „Victoria bastioni kasematid” ekspositsiooni sisu, -kujunduse ja tehniliste lahenduste projekt. Ekspositsiooni sisu ja kujunduse põhiprojekt. II etapp (OÜ Laika, Belka, Strelka, 25.08.2011).
Vaata: LISA 4

Märkus: Käesoleva hanke mahtu kuuluvad LISAS 4 esitatud projektdokumentatsiooni järgsetest töödest  üksnes elektritööd. Ülejäänud ekspositsioonide ja sellega seonduva tellimiseks korraldatakse eraldi riigihange. 

2.2.7.	Narva bastionide Victoria ja Honor vahelisel kurtiinil paikneva püssirohukeldri sisekujunduse põhiprojekt (OÜ Zoroaster, Töö nr 030310/1, 2010.a., Põhiprojekt).
Vaata: LISA 5


2.3. Töövõtja peab arvestama järgmiste töödega Projekti piirkonnas:

2.3.1. Pakkuja peab arvestama, et käesoleva hanke tööde teostamisega samaaegselt või paralleelselt  teostatakse Projekti piirkonnas või lähikonnas järgmisi töid:
* Narva veemajandusprojekt[footnoteRef:4], mille käigus rekonstrueeritakse muuhulgas Narva jõe kaldapealne tee - Jõe tänav (tööde eeldatav teostamine 2012.a) ning rekonstrueeritakse Koidula ja Pimeaia tänavad (tööde eeldatav teostamine 2013.a);  [4:  https://riigihanked.riik.ee/register/HankedOtsing.html?rhrtoken=2041662722&rhrsteps=1 ja http://www.narvavesi.ee/264est.html
] 

   * Promenaadi piirkonnas teostab töid VKG Elektrivõrgud OÜ; 
   * Narva Pimeaia Kaldapealse aia ja tänavaäärse allee rekonstrueerimine;[footnoteRef:5]  [5:  Tööde aluseks OÜ Zoroaster, töö nr 081008/2, 2008.a, Põhiprojekt
] 

 		* Narva kaldapealse promenaadi ehitustööd;[footnoteRef:6]   [6:  Tööde aluseks Inseneribüroo Urmas Nugin, töö IB2I/2008, 2011, Põhiprojekt) ja Narva bastionimüüride Pax, Justitia,  Spes ja Narva linnuse põhja eeshoovi idapoolse nõlva kindlustamine (OÜ Zoroaster, töö nr.091210PP, 2010.a., Põhiprojekt).
] 

  *  Narva Sadama ehitustööd;[footnoteRef:7] [7:  Tööde aluseks „Narva Jõesadama hoonete Jõe 1 ja Jõe 3 esise territooriumi heakorra ehitusprojekt”, põhiprojekt, peaprojekteerija OÜ Zoroaster, töö nr 290311/PP, Jõhvi, 29.03.2011  ja  „Narva Jõesadam. Tugiseina ja hoonete läänepoolse ala heakorrastuse ehitusprojekt. Narva linn, Jõe tänav, majad nr 1 ja 3“, põhiprojekt, koostaja OÜ Apest Grupp, 10.11.2011
] 

  * Väikese Pimeaia rekonstrueerimine[footnoteRef:8] eeldatava algusega 2013.a. [8:  OÜ Zoroaster, töö nr 081008/2, 2008.a, Põhiprojekt] 


2.3.2. Töövõtja peab pakkumuse tegemisel ja hankelepingu täitmisel arvestama eeltoodud teiste hangetega/töödega (edaspidi: „Muud Hanked“) ning oma tööd planeerima ja teostama koordineeritult Muude Hangete täitjatega viisil, et oleks tagatud mõistlik võimalus samaaegselt teostada nii käesoleva hanke tööd kui Muid Hankeid.

2.3.3. Töövõtja ei tohi takistada kõrvalolevale Ülemise pimeaia rekonstrueerimise ehitusplatsile veokitega ligipääsu ning peab oma tööde teostamisel võimaldama sinna katkematult ligipääsu võimaluse. 

2.3.4. Töövõtja ei tohi oma tööde teostamisel kahjustada ega vigastada Muude Hangete raames tehtud või tehtavaid töid ning seal asuvaid ehitisi. Tekitatud kahju tuleb Töövõtjal heastada ja hüvitada.

2.4.  Muinsuskaitsealased nõuded

2.4.1.	Töövõtja peab pakkumuse tegemisel ja tööde teostamisel arvestama, et töömaal ja/või töömaa läheduses asuvad järgmised kaitse all olevad mälestised, mis on toodud ülal punktis 1.5.

 2.4.2.	Töövõtja peab tööde teostamisel järgima ja täitma muinsuskaitseseaduse ja sellega seonduvate õigusaktide nõudeid. Töövõtja peab hoiduma mälestiste kahjustamisest, vigastamisest ja ohtu seadmisest ning hüvitama eeltoodud rikkumistest tulenevad Tellija ja /või kolmandate isikute põhjendatud kahjunõuded, s.h riigi nõuded, sunnirahad ja rahatrahvid Tellijale. 

2.4.3.	Tööde teostamisel tuleb kasutada üksnes nõutavat ettevalmistust, kogemusi, kvalifikatsiooni ja tegevuslube omavaid spetsialiste ja ettevõtteid. 

2.4.4.	Mälestise kaitsetsoonis kaevetööde tegemine peab toimuma arheoloogi järelvalve all. Tellija sõlmib enne ehitustööde algust järelevalvelepingu vastavat tegevusõigust omava isiku(te)ga, kes teostab muinsuskaitse ja arheoloogilist järelevalvet. Töövõtja on kohustatud tagama Tellijale ja järelevalve teostavale isikule ligipääsu tööde teostamisele ja asjakohastele andmetele, mis on vajalikud tööde üle järelevalve teostamiseks. Töövõtja on kohustatud tagama, et kõik tehtud tööd esitataks järelevalvele üle vaatamiseks. Järelevalve teostamine ei vähenda vastutuse ega vabasta  Töövõtjat vastutust.


2.5.  Looduskaitsealased nõuded

2.5.1.		Töövõtja peab pakkumuse tegemisel ja tööde teostamisel arvestama, et Narva Pimeaed ja Narva bastionid (sh Viktoria bastion) on II kaitsekategooria nahkhiirte elupaik. Pimeaed on kaitsealune park ja tähtis nahkhiirte suvine elupaik, kus elavad ja toituvad paljude nahkhiireliikide suvekolooniad jm kogumid, sh haruldaste liikide omad nagu kääbus-nahkhiir, tiigilendlane, „väike lendlane“ (tõmmulendlane või habelendlane), hõbe-nahkhiir ja suurvidevlane. Nahkhiirte asurkondade taastootmine toimub samuti selles piirkonnas. Bastionid Victoria, Honor ja Gloria on tähtsad ning teadaolevalt suurimad nahkhiirte talvituspaigad ja sügisesed ülemineku-varjepaigad Kirde-Eestis.

2.5.2.		Töövõtja peab rakendama tööde planeerimisel ja teostamisel leevendusmeetmeid piirkonnas elavate nahkhiirte suhtes. Peamised leevendusmeetmed on:
* planeerida ja teostada  Viktoria bastioni sisesed ehitustööd ajavahemikus 01. mai kuni 30. september (Selgitus: Victoria bastioni käikudes jms paikades talvituvad nahkhiired enamasti kuni aprilli lõpuni. Sügisel asustavad nahkhiired bastioni käike arvatavasti alates septembri lõpust. Seega võib töid teha bastionides vahemikus maist kuni septembrini);
* planeerida ja teostada kurtiini sisesed ehitus tööd (külastuskeskuse ehitamine) alates 01.    mai 2013;
* kooskõlastada Viktoria bastioni ja kurtiini siseste ehitustööde sobiv algus looduskaitse bioloogidega.

2.5.3.	Töövõtja peab tööde teostamisel järgima ja täitma  looduskaitseseaduse, selle alamaktide ja seonduvate õigusaktide nõudeid. Tööde teostamisel tuleb kasutada üksnes nõutavat ettevalmistust, kogemusi, kvalifikatsiooni ja tegevuslube omavaid spetsialiste ja ettevõtteid. Töövõtja peab hoiduma kaitsekategooria nahkhiirte elupaiga lubamatust kahjustamisest või ohtu seadmisest ning heastama ja hüvitama rikkumisega tekitatud kahju. 


2.6.	Teavitustahvlid

2.6.1.		Pakkuja peab töövõtu mahus arvestama ehitusobjekti teavitustahvlite valmistamise ja paigaldamisega. Teavitustahvlid on järgmised: teavitustahvel (1 tk) - paigaldus  enne ehitustöödega alustamist; tänutahvel (1 tk) - paigaldus pärast ehitustööde lõpetamist.

2.6.2.	Teavitustahvlite  valmistamisel ja paigaldamisel tuleb järgida nõudeid, mis on sätestatud internetis avalikult kättesaadavas dokumendis „Communication and Visibility Guidelines for Large Scale Projects“ [footnoteRef:9]  (vt dokumendi punktid 3.5 ja 3.6). Tahvlite kujundus ja asukoht tuleb eelnevalt kooskõlastada Tellijaga. Vajadusel tuleb teavitustahvel ehitusperioodil ümber tõsta, pärast ehitustööde lõppu tuleb tahvel demonteerida. Töövõtja peab teavitustahvlit puhastama ja hooldama kogu ehitusperioodi jooksul. Lisaks teavitustahvli paigaldamisega tuleb täita ehitusseadusest tulenevad nõudeid informatsioonitahvli ülespanekuks, milles sisaldub informatsioon ehitise, ehitusloa, ehitamise alustamise aja ja lõpetamise tähtaja jm kohta. [9:   http://www.estlatrus.eu/uploaded_files/LSP/6_JMC_CommunicationVisibility_Guidelines_LSP_FIN_FIN.pdf] 


2.6.3. Tänutahvel paigaldatakse pärast ehitustööde lõpetamist. Tänutahvel peab olema valmistatud kauapüsivast materjalist.

2.7. Projekteerimine

2.7.1. Pakkuja peab arvestama, et töövõtja ülesandeks on:
· Käesoleva hanke aluseks olevatele põhiprojektidele tuginedes vajalikke tööjooniste koostamine. 
· Elektritööde tööjooniste koostamine vastavalt ekspositsiooni projektile ja vajadusel püssirohukeldri sisekujunduse projektile. 
· Puitsilla PS1 konstruktsiooni lahenduse täpsustamine  enne selle valmistamist ja paigaldamist 
· Sidekaabli (vaskkaabel) projekteerimine külastuskeskusesse (projekti koostamiseks on vaja tellida Elionil tehnilised tingimused, eeldatav kaev ühenduseks Hariduse 2). 
· Projekteerimistööde mahu aluseks on EVS 811:2006. Kõik lahendused tuleb eelnevalt kirjalikult kooskõlastada Tellijaga. Lahenduste õigsuse ja vastavuse eest vastutab Töövõtja ning Tellija kooskõlastus ei vähenda ega vabasta Töövõtjat vastutusest, s.t täisvastutus teostatu eest lasub Töövõtjal.

2.7.2.	Käesolevas tehnilises kirjelduses sätestamata tingimustes ja nõuetes juhindub Töövõtja projekteerimisel kehtivatest normidest ja heast projekteerimise tavast. Tööjoonised ja sideliinide projekt antakse Tellijale üle 3 eksemplaris paberkandjal ja 1 eksemplaris digitaalselt CD-l (pdf ja dwg failina). Kõigi üleantavate eksemplaride identsuse eest vastutab Töövõtja. Koos tööjoonistega antakse Tellijale üle ka kõik sellega seotud varalised intellektuaalse omandi õigused.


2.8. [bookmark: _Toc321560725] Üldised nõuded

Hanke mahtu kuuluvad ka kõik tööd ja tegevused, mis on vajalikud Tellija/hankelepingu  eesmärgi saavutamiseks. Tööde hulka kuuluvad ka need tööd, mis tulenevad vastavat õigust omavate ametkondade (päästeamet, tervisekaitse, töökaitse, tehniline järelevalve jne) nõuetest ja ettekirjutustest. Samuti kuuluvad tööde hulka kõik need tööd ja tegevused, mis ei ole käesolevas tehnilises kirjelduses otseselt kirjeldatud, kuid mis on tavapäraselt vajalikud lepingu eesmärgi saavutamiseks. Tööde kohta, mida ei ole tehnilises kirjelduses täpselt kirjeldatud või mis pakkumuse tabelis kuuluvad muude tööde alla, peab Töövõtja dokumentaalselt tõestama. 

 Töövõtja peab tööd teostama kooskõlas projektdokumentatsiooniga ning lähtudes hankedokumentides nimetatud normidest, standarditest ning nõuetest. Kui pakkumuses vastavaid mahtusid ei ole esitatud või esitatud mahud erinevad joonistelt või kohapeal fikseeritavatest mahtudest, ei ole Töövõtjal õigust nõuda hankelepingus fikseeritud ehitustööde maksumuste muutmist.

Pakkumuse maksumuse tabelis olevad positsioonid on üldjuhul kõik mõeldud kogu tööde teostamise kompleksina. Pakkumuse maksumuse tabeli „Muud (….) kulud” positsioonidel (kood 119, 149 jne) kajastab pakkuja tööde kaupa lahtikirjutatuna neid pakkuja poolt teostavaid töid (kulutusi), mis pole kajastatud antud alajaotise eelnevates positsioonides, kuid mida pakkujal on vajalik teostada antud alajaotise töödena hankija eesmärgi saavutamiseks. Kui pakkuja leiab, et tal mõnel pakkumuse detailses maksumustabelis oleval positsioonil kulusid ei teki, siis kirjutab pakkuja selle positsiooni veergudesse „Ühiku hind” ja „Kokku maksumus” arvu „0”. 

Tööd peavad olema teostatud vastavalt Eesti Vabariigi õigusaktidele, sh ehitusseadus ja alamaktid; muinsuskaitseseadus ja alamaktid, looduskaitseseadus ja alamaktid.

 Tööd peavad olema teostatud vastavalt Tehnilise kirjelduses/selle lisades sätestatud tehnilistele normidele, standarditele, tehnilistele tunnustustele, kontrollsüsteemile ja muudele üldlevinud tehnilistele kirjeldustele. Kasutatavate materjalide, seadmete, inventari jms tehnilised nõudmised on esitatud vastava osa projektdokumentatsioonis. Projektdokumentatsioonis esitatud tehnilised andmed on materjalile, seadmele, inventarile jms miinimumnõudeks. Samaväärne materjal, seade, inventar jms on põhiprojektis tooduga samaväärne või sellest parem tehniliste parameetrite, kvaliteedi, väljanägemise, kasutus- ja hooldusmugavuse jms poolest. 

Töövõtja peab tagama, et tööde vahetul teostajal on kõik hanketeates nõutud kehtivad registreeringud ja tegevusload ning mistahes erinõuded on täidetud. Lisaks hanketeates pakkuja kvalifitseerumiseks nõutud registreeringutele ja tegevuslubadele peab Töövõtja tagama, et temal/tööde vahetul teostajal on ka kõik õigusaktidest tulenevad muud registreeringud ja tegevusload, mis on vastava töö teostajalt õigusaktide kohaselt nõutav.


2.9. [bookmark: _Toc321560726] Ehitustööde korraldamisega seotud nõuded

[bookmark: _Toc241654287]Kooskõlastused, heakskiidud ja load
2.9.1.	Töövõtja on kohustatud hankima kohaselt kõik tööde alustamiseks, tegemiseks, ehitusprojekti realiseerimiseks ning ehitise kasutuselevõtmiseks vajalikud, võrreldes Tellija poolt üleantuga täiendavad kooskõlastused, heakskiidud ja load (sh hankima kasutusload, muud kooskõlastused ja load, nt liiklemiseks, kaevetöödeks, tänavasulgemisteks, jäätmete käitlemiseks, piirangu- või kaitsevööndites tegutsemiseks jms) ning tasuma nende hankimisega seonduvad kulud.
2.9.2.	Kasutusloa/lubade riigilõivu tasub Tellija. 
2.9.3.	Omavalitsuste territooriumidel peab Töövõtja järgima kohalikke tööde suhtes kehtestatud nõudeid, sh kohaliku omavalitsuse kehtestatud ehitusmäärust. Töövõtja peab hankima kooskõlastused, heakskiidud ja load, milliseid kohalik omavalistus nõuab. Töövõtja peab olema tutvunud piirangutega ja riskidega, mis võib olla takistavaks taoliste kooskõlastusi, heakskiitude ja lube väljastamisel, ning kohaliku omavalitsuse vastavate õigusaktidega.
2.9.4.	Õigusaktide kohaselt omaniku nimel väljastatavate kooskõlastuste ja lubade taotlused allkirjastab Tellija (kuid valmistab ette ja komplekteerib koos nõutava dokumentatsiooniga Töövõtja).

Ehitusplatsi üldine töökorraldus
2.9.5.	Töövõtja peab teavitama ehitustöödega alustamisest kohalikku omavalitsust, Tööinspektsiooni ja teisi asjaomaseid ametiasutusi ja isikuid õigusaktidega sätestatud korras.
2.9.6.	Töövõtja peab tagama, et Töö ei ohustaks ehitusplatsil töötavaid ega selle mõjupiirkonnas olevaid isikuid ega keskkonda; korraldama töötervishoiu- ja tööohutusalase ühistegevuse; järgima ja tagama Töö teostamise käigus ohutustehnika-, tuleohutuse- ja muude kehtestatud eeskirjade ja nõuete täitmise, sealhulgas koostama nõutavad dokumendid, määrama nõutavad isikud, väljastama nõutavate tööde tegemiseks ettenähtud lubasid ja tegema vastavat pidevat järelevalvet.
2.9.7.	Töövõtja on korraldab Töö teostamise ulatuses juhtimist ehitusplatsil (sh töövõtjate ühistegevus, töökorraldus, valve, olme). 
2.9.8.	Töövõtja on kohustatud Lepingu täitmisel kaasama hanketeates ja hankedokumentides nõutud tingimustele vastavad spetsialistid. Juhul, kui hankelepingu alusel sooritatava tegevuse jaoks on õigusaktides kehtestatud erinõuded, registreeringud ja tegevusload, mille olemasolu ei ole hankija hanketeates nõudnud, peab pakkuja tagama, et sellised õigusaktidest tulenevad erinõuded, registreeringud ja tegevusload on olemas tööde hankelepingu täitmisel.
[bookmark: _Toc241654289]
Liiklusnõuded
2.9.9. Töövõtja tutvub tänavate sulgemise nõuete ja protseduuridega. Tagama ohutu liikluse tänavatel ja vajadusel hankima tänavate sulgemisload ja plaanid, tasudes vajalikud lõivud. Arvestama peab ühistranspordi toimimisega. Üldiselt võivad tänavad olla osaliselt suletud juhul, kui on garanteeritud juurdepääs igale kinnistule. 
2.9.10. Töövõtja koostab skeemid kõikide tänavasulgude, ümbersuunamiste ja ümbersõitude kohta, näidates ära sulu ulatuse, kõik vajalikud ajutised liiklusmärgid, tarad jne. Sellised skeemid kooskõlastatakse kohalike omavalitsusorganitega või maaüksuse omanikuga kirjalikult ning esitatakse Tellijale enne liiklusolukorra muutmist mistahes moel. Kõik kulud (kaasarvatud võimalik tee sulgemise maks) kannab Töövõtja. 
2.9.11. Töövõtja paigaldab, hooldab ja eemaldab peale tööde lõppu kõik vajalikud ajutised liiklusmärgid. Teesulu korral peab olema mistahes ümbersõidu kogu teekond selgelt näidatud vastavaid liiklusmärke kasutades. Ühtegi liiklusmärki (peale nende, mis on heakskiidetud liiklusskeemidel näidatud) ei tohi paigaldada ilma Tellija heakskiidu või nõudmiseta. Liiklusmärgid peavad olema kooskõlas vastavate standarditega, puhtad ja paigaldatud kindlale alusele. Liiklusmärke peab Töövõtja kontrollima iga päev (k.a. nädalavahetused) ja vigastuse, varguse või kadumise puhul koheselt asendama. 
2.9.12. Töövõtja ehitusmasinad ja sõidukid, kui neid ei kasutata, peavad olema paigutatud nii, et nad ei takistaks liiklust või juurdepääsu omandile.

[bookmark: _Toc241654290]Avalik ohutus
2.9.13. Iga Töövõtja poolt kasutatud ajutine tara peab olema sobiv töötajate kaitseks ja üldsuse ohutus kauguses hoidmiseks. 
2.9.14. Kõik kaevikud peavad olema ümbritsetud katkematu, stabiilse, vähemalt 1000 mm kõrge taraga, mille horisontaalne kandevõime on vähemalt 0.5 kN/m piki tara ülaserva. Muid tõkkemeetodeid (plastlindid või -vööd, ükskikud postid) võib kasutada ainult osutamise eesmärgil nagu laopiirkonnad jne. Tara võib eemaldada töötundide ajal, et lubada juurdepääsu ehitusmasinatele ja transpordile eeldusel, et avalik ohutus on garanteeritud ning tara paigutatakse tagasi oma kohale kohe peale tööpäeva lõppu ja lõuna ajal.
2.9.15. Ajutine tara püsib oma kohal, kuni Töö on piisavalt lõpukorral, et võimaldada ala kasutust ilma ohuta üldsusele. Reeglina ei saa tara eemaldada enne, kui kaevik on uuesti täidetud ümbritseva pinna tasemeni.
2.9.16. Trassikaeviku ületamiseks peab olema vähemalt 1000 mm laiune stabiilne sild, millele mõlemasse serva on paigaldatud vähemalt 1000 mm kõrgused käsipuud. 
2.9.17. Töövõtja peab regulaarselt (k.a. nädalavahetustel) kontrollima ning hooldama tarasid, sildu ja muid ohutusmeetmeid. Meetmed kooskõlastada omanikujärelevalvega enne nende kasutuselevõttu.

[bookmark: _Toc241654293]Ehitusplatsi ja ümbritseva ala korrashoid ja valve
2.9.18. Töövõtja peab rakendama kõiki vajalike meetmed tagamaks materjalide ja seadmete hoidmise nii, et need ei hävineks ja neid ei varastataks.
2.9.19. Töövõtja on kohustatud korraldama ehitusplatsi valvet kooskõlastatult Tellija, naaberkinnistute omanike ja seotud ettevõtjatega.
2.9.20. Töövõtja on vastutav ehitusplatsi ja ümbritseva ala hooldamise ja korrashoiu eest. 
2.9.21. Materjalid ja seadmed peavad olema paigutatud, ladustatud ja kuhjatud korrapäraselt. Välja kaevatud mittevajalik materjal ja praht tuleb ehitusplatsilt koheselt eemaldada. Kõik materjalid ja praht, mis on ehitusplatsilt tuule, vee, rataste või masinatega kantud mujale, tuleb viivitamatult kõrvaldada Töövõtja poolt ning saastatud ala tuleb puhastada, kuni Tellija ja vastava ala omanik(ud) on rahuldatud. 
2.9.22. Kaeve- ja tagasitäite tööde ajal peavad kõik teed, rajad ja muud pinnad, mis asuvad tööplatsi vahetus läheduses, olema hoitud puhtad prahist ja väljakaevatud pinnasest. Ehitusplats/töömaa peab olema koristatud iga tööpäeva lõpuks. 
2.9.23. Töövõtja takistab tööplatsilt lahkuvate koormaga veokite poolt muda ja muu prahi levitamist tänavatele ning peab koheselt koristama mistahes taoliselt edasi kantud prahi.

[bookmark: _Toc241654296]Ajutised ressursid (sh elektritoide ja veevarustus)
2.9.24. [bookmark: OLE_LINK2]Töövõtjal tagab Tööde tegemiseks vajalikud ajutised ressursid, sh vajalikud liitumised tehnovõrkudega. Kõik ajutiste ressurssidega seotud kulud (sh tarbimine, mõõtmissüsteemid, load jne) katab Töövõtja.

[bookmark: _Toc241654299]Olemasolevad ehitised (sh. tehnovõrgud)
2.9.25. Töövõtja kannab kõik kulud, mis tuleb teha seoses tööde ette või mõjualasse jäävate olemasolevate ehitistega (sh tehnovõrkudega). Töövõtja on kohustatud enne tööde alustamist välja selgitama kõik olemasolevad ehitised (sh tehnovõrgud), mis jäävad ehitustööde ette või mõjualasse.
2.9.26. Enne tööde alustamist peab Töövõtja kontakteeruma kõikide tööde ette või mõjualasse jäävate ehitised (sh tehnovõrgud) omanikega ning kindlaks määrama nende ehitiste (sh tehnovõrkude) asukohad ja nende kasutuse seisundi. Töövõtja peab selgelt ära märkima sellised asukohad looduses, et vältida häireid tööde käigus. 
2.9.27. Töövõtja peab järgima iga erinõuet, mille esitab iga ehitustööde ette või mõjualasse jääva ehitise (sh tehnovõrgu) omanik. Ehitustööde ette või mõjualasse jäävate ehitiste (sh tehnovõrkude) lammutamise, ümbertõstmise ja/või kaitsmise lahendused kooskõlastab Töövõtja enne ehitustööde algust nende ehitiste (sh tehnovõrkude) omanikega ja Tellijaga.
2.9.28. Iga tööd, mis mõjutab olemasolevat üldkasutatavat tehnovõrku, teostatakse kohaliku omavalitsuse poolt määratud pädeva esindaja kirjalikul loal.
2.9.29. Töövõtja peab võtma tarvitusele ettevaatusabinõud, et vältida kahju tekitamist ehitustööde mõjualasse jäävatele olemasolevate ehitistele ja rajatistele (sh tehnovõrkudele). Töövõtja peab sellised olemasolevaid ehitised ajutiselt toestama,  töötama nende ümbert, alt või kõrvalt mööda nii, et vältida kahjustusi, vajumist, leket või ohtu ning garanteerima katkematu töö.
2.9.30. Kui tuvastatakse leke, kahjustus või rike, siis peab Töövõtja koheselt sellest teatama omanikujärelevalvele ja asjaomasele omanikule. Töövõtja peab samuti koostama kirjaliku aruande koos vajalike fotode, skeemide jms, et pakkuda täilikku teavet õnnetusjuhtumi kohta. 
2.9.31. Kahjustatud ehitis, torujuhe, kaabel jne tuleb remontida või asendada Töövõtja poolt vastavalt objekti omaniku ja Tellija juhistele. Taolised tööd tuleb teostada nii kiiresti kui võimalik ning sellest tulenevad kulud katab Töövõtja.
2.9.32. Töövõtja peab viivitamatult ja adekvaatselt reageerima kaebusele, mis on seotud ehitustööde ette või mõjualasse jäävate olemasolevate ehitistega (sh tehnovõrkudega). 

[bookmark: _Toc241654300]Olemasoleva haljastuse kaitsmine
2.9.33. Väljaspool ehitusala ei tohi mitte ühtegi olemasolevat puud maha võtta ilma asjaomaste ametnike ja maaomanike loata. Tööd, mis toimuvad säilitatavate puude läheduses, peavad olema teostatud viisil, mis väldib puude või nende juurte vigastamist. 

[bookmark: _Toc241654307]Ehitustööde dokumenteerimine
2.9.34. Töövõtja peab dokumenteerima kõik ehitamise käigus tehtavad tööd vastavalt nõuetele,  “Eri liiki ehitiste ehitamise tehnilistele dokumentidele esitatavad nõuded” (Majandus- ja kommunikatsiooniministri 27.12.2002 määrus nr 71). Ehitamise tehnilised dokumendid on ehitusprojekt ja selle muudatused; ehitustööde päevik; kaetud tööde aktid; töökoosolekute protokollid; teostusjoonised; ehitise geodeetilise  mahamärkimise akt; ehituse vaheetappide ja eritööde vastuvõtu aktid; ehituse lõppülevaatuse ja garantiiaja järgse ülevaatuse aktid; ehitise ekspertiisi tulemusena koostatud ekspertarvamus ja muud ehitamist iseloomustavad dokumendid, nagu näiteks ehitustoodete vastavussertifikaadid.
2.9.35. Tellijal on õigus tööde tegemise käigus esitada täiendavaid nõudeid ehitamise tehnilistele  dokumentidele. Kõik Töövõtja dokumendid esitab Töövõtja Tellijale eesti keeles reeglina 3 eksemplaris paberkandjal. Üleantavate eksemplaride arv on suurem juhul, kui asjaomastel seotud isikutel on õigus täiendavatele eksemplaridele. Samuti esitatakse kõik Töövõtja dokumendid Tellijale temaga kooskõlastatud (vastavalt dokumendi sisule .dwg, .doc, .xls ja dubleerivalt .pdf) formaadis.

Katsetamised
2.9.36. Ehitisse püsivalt paigaldatud seadmetele teostada enne seadmete ühendamist (nt voolu alla) seadme kontroll nimiandmetele vastavuse kohta. Hälvete avastamisel tuleb need kõrvaldada.
2.9.37. Pärast seadmete ühendamist viiakse läbi katsetused tööolukorras maksimaalsete koormustega.
2.9.38. Töövõtja peab koostama kõigi mõõtmiste, testimiste ja katsetuste kohta protokollid, mille allakirjutatud koopiad antakse üle vajalikele ametkondadele ja Tellijale.

[bookmark: _Toc241654314]Tellija personali koolitamine ja väljaõpe
2.9.39. Tellija personali koolitamine ja väljaõpe on Lepingu lahutamatu osa. Kõik eesmärgipärase koolituse kulud kannab Töövõtja. Koolituse ja väljaõppe peamine eesmärk on, et Lepingu täitmisaja lõpuks saaks Tellija personal efektiivselt käitada, seirata ja hooldada valminud Ehitist ilma edasise Töövõtja poolse panuseta.
2.9.40. Koolitust tuleb teha igas osas, kus on vajalikud käitamise, seire ja hoolduse toimingud ning vastavate toimingute jätkusuutlikuks läbiviimiseks ja kontrollimiseks piisavale hulgale isikutele. 
2.9.41. Koolituse läbiviimise kohta koostada protokollid, mille allkirjastavad muuhulgas koolitatavad.

[bookmark: _Toc241654319]Valduse üleminek
2.9.42. Sisseseade ja materjalide Tellija omandisse üleminek ei tähenda ehitusplatsi ega ehitise valduse üleminekut Tellijale. Ehitise aluse maaüksuse ja ehitise valdus ning juhusliku hävimise või kahjustumise riisiko läheb Töövõtjalt üle Tellijale Lõppakti allkirjastamisest poolte poolt.



3. 	TEHNILISE KIRJELDUSE LISAD


Käesoleva Tehnilise kirjelduse lisadeks ja lahutamatuteks osadeks on:

LISA 1:
Narva Linnas asuvate bastionide Gloria, Honor ja Victoria ning bastionide müürides olevate kasemattide kindlustamise, restaureerimise ja konserveerimise ehitusprojekt (OÜ Zoroaster, Töö nr 280709/EP, 2009.a, Põhiprojekt). Põhiprojekti on korrigeeritud ja täiendatud vastavalt AS Kommunaalprojekt poolt teostatud ehitusprojekti ekspertiisi märkustele ja soovitustele.
Köide 0 Üldosa;
Köide 1 Asendiplaan;
Köide II Victoria bastion Asendiplaan, arhitektuur, konstruktsioonid;
Köide III Victoria ja Honor bastionide vaheline kurtiin. Asendiplaan, arhitektuur, konstruktsioonid;
Köide VII     Drenaaž, kanalisatsioon, veevarustuse välis- ja sisevõrgud Töö P-31-09;
Köide VIII Elektripaigaldise ja nõrkvoolupaigaldise põhiprojekt Töö E-15/07-2009;
Gloria, Honor ja Victoria projekti kooskõlastused;
Köide X  Arheoloogiline aruanne OÜ Gradiens, 2009.a.

LISA 2:
Victoria bastioni ning bastionide Victoria ja Honor vahelise kurtiini lähipiirkonnas kõnniteede (AS Kommunaalprojekt, Töö nr. 18-10, 2010.a., Põhiprojekt)

LISA 3:
Narva Pimeaia rekonstrueerimisprojekt (OÜ Zoroaster, Töö nr 081008/2, 2008.a, Põhiprojekt).
Joonis AE4 – raiete plaan, osa 4;
AE1 – asendiplaan;
Joonis EK-001-asendiplaan (Sweco Projekt, Töö nr 08140-0026, Köide 3).

LISA 4:
Turismitoode „Victoria bastioni kasematid“ ekspositsiooni sisu,- kujunduse ja -tehnilise lahenduste projekt. I etapp“ (OÜ Laika, Belka, Strelka  23.07.2010). 

	Turismitoote „Victoria bastioni kasematid” ekspositsiooni sisu, -kujunduse ja tehniliste lahenduste projekt. Ekspositsiooni sisu ja kujunduse põhiprojekt. II etapp“ (OÜ Laika, Belka, Strelka, 25.08.2011).

LISA 5:
Narva bastionide Victoria ja Honor vahelisel kurtiinil paikneva püssirohukeldri sisekujundus (OÜ Zoroaster, Töö nr 030310/1, 2010, Põhiprojekt):
Tekstiline osa;
Joonised;
Narva bastionide Victoria ja Honor vahelisel kurtiini paikneva püssirohukeldri nõrkvoolupaigaldise põhiprojekt (OÜ AmpriEkspert, Töö nr NV-03/04-2010, 2010);
Victoria ja Honor bastionide vahelise kurtiinil püssirohukeldri ventilatsiooni plaan (OÜ Zoroaster, Töö nr P-030310/1, 2010, Põhiprojekt).

LISA 6:   
Ehitustööde ala skeem


LISA 7:
Turismiviidad:
Turismiviitade nimikiri;
Turismiviitade asukohad;
Olemasolevate turismiviitade pilt;
Viida tehniline joonis.

LISA 8:
 	Muu abistav informatsioon:
Narva linnas asuvate bastionide Gloria, Honor ja Victoria ning nende müürides olevate kassemattide kindlustamise, restaureerimise ja konserveerimise  ehitusprojekti ekspertiis (AS Kommunaalprojekt, 2010.a, Töö nr 10-10).

